Donald Henderson

Donald Ainslie Henderson (* 7. september 1928, Lakewood, Ohio, USA – † 19. august 2016, Baltimore, Maryland), známy ako D.A., bol americký lekár, univerzitný profesor a epidemiológ.

Životopis
Henderson vyštudoval bakalárske štúdium v roku 1950 na Oberlin College. O rok neskôr sa oženil s Nanou Irenou Braggovou. Titul doktora všeobecného lekárstva získal na University of Rochester v 1954. Do 1966 pracoval ako praktický lekár v Mary Imogene Bassett Hospital v New Yorku a súčasne aj v Centre pre kontrolu a prevenciu chorôb (CDC)."BIOGRAPHY: DONALD AINSLIE HENDERSON". biography.yourdictionary.com

Od 1966 do 1976 viedol program Svetovej zdravotníckej organizácie na eradikciu pravých kiahní."Smallpox: dispelling the myths. An interview with Donald Henderson.". who.int Na celý výskum bolo minutých približne 300 miliónov $ a zapojených bolo viac než 200 000 pracovníkov z viac ako 70 krajín sveta. Henderson sa zameriaval hlavne na izoláciu prepuknutia nákazy a systematické očkovanie."Smallpox eradication 'giant' Donald Henderson dies at 87". bbc.com: (21. august 2016) 8. mája 1980 bol svet Svetovou zdravotníckou organizáciou vyhlásený za „eradikovaný od pravých kiahní.“"Pravé kiahne, Variola". sme.sk: (24. január 2004)

Po skončení práce vo WHO sa stal dekanom na Johns Hopkins University, vedeckým poradcom niekoľkých amerických prezidentov a miestnym odborníkom v Centre pre biologickú bezpečnosť na University of Pittsburgh."Donald Henderson dead: Who was he and why was his work eradicating smallpox so important?". mirror.co.uk: (22. august 2016) V roku 2002 získal Presidential Medal of Freedom."D.A. HENDERSON TO RECEIVE MEDAL OF FREEDOM". jhsph.edu: (21. jún 2002)

Henderson zomrel 19. augusta 2016 v nemocnici v Baltimore na zdravotné komplikácie po zlomenine bedra."D.A. Henderson, leader of campaign to eradicate smallpox, dead at 89". upi.com: (20. august 2016)

Referencie

Kategória:Epidemiológovia USA
Kategória:Nositelia Japonskej ceny
Kategória:Osobnosti z Ohia
Kategória:Absolventi University of Rochester
Kategória:Pracovníci Svetovej zdravotníckej organizácie
Kategória:Vyučujúci na Johns Hopkins University